Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка (“Службен весник на Република Македонија“ бр. 124/2015) а согласно член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена одЗдружение на граѓани Центар за граѓански комуникации ЦГК - Скопје, преку полномошникот Герман Филков, претседател на ЦГК, поднесена против Општина Јегуновце, по предметот Барање за пристап до информации од јавен карактер, на 12.04.2024 година го донесе следното

**Р Е Ш Е Н И Е**

1. Жалбата изјавена од Здружение на граѓани Центар за граѓански комуникации ЦГК - Скопје, преку полномошникот Герман Филков, претседател на ЦГК, поднесена против Општина Јегуновце, заведена во Агенцијата под бр. 08-94 на 03.04.2024 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

 **О Б Р А З Л О Ж Е Н И Е**

Здружението на граѓани Центар за граѓански комуникации ЦГК - Скопје, како што е наведено во Жалбата, на 04.03.2024 година поднело Барање за пристап до информации од јавен карактер до Општина Јегуновце, со кое побарало по е-маил да мусе достави електронски запис од следната информација:

„1. Како се снабдуваат со вода за пиење жителите на вашата општина (домаќинства и останати потрошувачи)?

1. Моментална цена/тарифа што ја наплаќате за водоснабдување одделно за „домаќинства“ и за „останати потрошувачи“ (ден./ м3).
2. Број на регистрирани потрошувачи (приклучоци за водната услуга водоснабдување) со состојба 31.12.2023 година и тоа одделно за „домаќинства“ и за „останати потрошувачи“ поединечно за секоја општина што ја опслужувате.
3. Кои населени места ги снабдува со вода за пиење вашата општина?
4. Просечна потрошувачка на вода по м3/домаќинство/месечно и м3/останати/месечно во текот на 2023 година.
5. Вкупно произведена вода во 2023 година.
6. Процент на неприходувана вода (загуба на вода) за 2023 година.
7. Број на вработени во вашата општина кои работат на оваа проблематика“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-94 на 03.04.2024 година.

Агенцијата со електронски допис бр.08-94 од 04.04.2024 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**